সামিরি (ইসলামি ব্যক্তিত্ব)
সামিরি, যাকে সমরীয় (আরবি: الْسَّامِريّ) নামেও ডাকা হয়, কুরআন শরীফে ব্যবহৃত একটি নাম। এটি মূসা (আঃ)-এর একজন বিদ্রোহী অনুসারীকে বোঝায়, যে সোনার বাছুর তৈরি করেছিল এবং ইহুদিদেরকে মূর্তিপূজার দিকে নিয়ে যাওয়ার চেষ্টা করেছিল। কুরআনের বিংশ অধ্যায় অনুসারে, মূসা (আঃ) যখন সিনাই পর্বতে আল্লাহর কাছ থেকে দশ আদেশ গ্রহণ করতে চল্লিশ দিনের জন্য অনুপস্থিত ছিলেন, তখন সামিরি এই বাছুরটি তৈরি করে।  হিব্রু বাইবেলে বর্ণিত ঘটনার বিপরীতে, কুরআন এই বাছুর তৈরির জন্য হারুন (আঃ)-কে দোষারোপ করে না।